A VÁRVAG Nonprofit Kft. (2700 Cegléd, Gubody u. 28.) mint Hasznosító, Cegléd Város Önkormányzata Képviselő-testületének önkormányzati tulajdonban lévő lakások és helyiségek bérletéről szóló 11/2023.  (IV. 27.) rendeletének 37. § (1) bekezdésében foglaltak alapján, valamint Cegléd Város Önkormányzatának Képviselő-testülete által 2025. szeptember 4-én meghozott 356/2025. (IX. 4.) számú határozata alapján

PÁLYÁZATOT 
ír ki a Cegléd Város Önkormányzatának a kizárólagos tulajdonában lévő Cegléd belterületi 43 helyrajzi számú, természetben a 

Cegléd, Kossuth Tér 10. szám alatt található ingatlanból 63 m2 alapterületű iroda, üzlethelyiség bérbeadására.
A helyiség kizárólag az 53/505-248-as telefonszámon előre egyeztetett időpontban megtekinthető (VÁRVAG Nonprofit Kft. ügyfélszolgálat Hétfőtől – Csütörtökig 8:00-16:30, Pénteken 8:00-14:00).
A pályázatot írásban kell benyújtani, a szükséges dokumentumokkal együtt legkésőbb 2026. augusztus 24-én (hétfő) 15.00 óráig lezárt borítékban, a Hasznosító irodájának ügyfélszolgálatán (2700 Cegléd, Gubody u. 28.) (Hétfőtől – Csütörtökig 8:00-16:30, Pénteken 8:00-14:00), vagy a bejárati ajtón elhelyezett postaládájába. 

A bérleti díj minimális összege a helyiségrész után (kikiáltási induló ár): 252.000-Ft+ÁFA/hó
Az óvadék összege 3 havi minimális bruttó bérleti díj esetén (kikiáltási induló ár szerint): 3 hó x 320.040.- Ft = 960.120.-Ft
Ezen összeget a szerződéskötéssel egyidejűleg kell befizetni.

A pályázatbontás és tárgyalás helye: 2700 Cegléd, Gubody u. 28.,

ideje: 2026. augusztus 25. napja (kedd) 11:00 óra
A helyiségben folytatható tevékenységek:

· Kiskereskedelem (47)
· Távközlés (61)

· Vendéglátás (56)
· Pénzügyi szolgáltatás (64)

· Biztosítás, viszontbiztosítás, nyugdíjalapok (65)

· Pénzügyi, biztosítási, kiegészítő tevékenységek (66)

· Ingatlanügyletek (68)
· Jogi, számviteli, tevékenység (69)
· Reklám, Piackutatás, PR tevékenység (73)
· Kölcsönzés, operatív lízing (77)
· Sport-, szabadidős képzés (85.51)

· Sport-, szórakoztató-, szabadidős tevékenység (93) 
· Egyéb humán egészségügyi ellátás (8690)

· Oktatás (85)

· Adminisztratív, irodai és egyéb üzletmenetet támogató szolgáltatás (82)
A helyiség az ott folytatni kívánt tevékenység folytatásához szükséges módon való kialakítása bérlő feladata, saját költségen.
A pályázatnak általánosan tartalmaznia kell:

a.) A helyiség felhasználási célját, az elnyert pályázat esetén a pályázó milyen vállalkozási formában kívánja működtetni a bérleményt.

b.) A pályázó nettó bérleti díjra vonatkozó ajánlatát, amely nem lehet alacsonyabb, mint a kikiáltási induló ár.
c.) Igazolást arról, hogy a pályázónak a VÁRVAG Nonprofit Kft. felé, a Ceglédi Közös Önkormányzati Hivatal Adócsoportja felé, NAV felé nincs tartozása.

d.) Pályázónak nyilatkoznia kell, hogy a pályázati feltételeket elfogadja, valamint vállalnia kell a három havi bruttó bérleti díjnak megfelelő óvadék befizetését.
A pályázatnak magánszemély esetén tartalmaznia kell:

a.) A pályázó adatait (név, leánykori név, születési hely, születési idő, anyja neve, személyi igazolvány száma, lakcíme, adóazonosító jele).
A pályázatnak Gazdasági társaság esetén tartalmaznia kell:

a.) három hónapnál nem régebbi cégkivonatot.
b.) A pályázó cégjegyzésre jogosult képviselője/képviselői ügyvéd által ellenjegyzett aláírási mintáját, vagy aláírási címpéldány másolatot.
A pályázatnak Egyéni vállalkozó esetén tartalmaznia kell:

a.) Az egyéni vállalkozás folytatására feljogosító határozat hiteles másolatát.
A pályázatbontáson és versenytárgyaláson a pályázó vagy meghatalmazottja részt vehet, a távolmaradása nem akadályozza a versenytárgyalás megtartását.
A bérleti jogviszony időtartama: maximum 5 év.

A pályázat esélyes nyertese: aki a legmagasabb ajánlatot teszi, azonban a pályázat végleges nyertesét a tulajdonos jogosult eldönteni.

Azonos összegű ajánlatot tartalmazó több érvényes pályázat esetén az egyenlő bérleti díj ajánlatot tevő pályázók között a pályázat bontását követően, előre egyeztetett időpontban, versenytárgyalásra kerül sor.

A versenytárgyaláson a bérleti díj összege bruttó 20.000.-Ft/hónap licitlépcsőben emelkedik a legmagasabb bérleti díj ajánlathoz képest. A pályázat esélyes nyertese ebben az esetben az a pályázó, aki a versenytárgyaláson a legmagasabb ajánlatot teszi.
Amennyiben az előírt határidőre csak egy pályázatot nyújtanak be, a tulajdonos a Hasznosító javaslatára döntést hozhat a bérbeadásról a pályázati eljárás továbbfolytatása nélkül, kettő vagy több azonos feltétellel rendelkező pályázat esetén, versenytárgyalást kell tartani a Hasznosító közreműködésével. A tulajdonos fenntartja a jogot, hogy a pályázatot - indokolás nélkül is - eredménytelennek minősítse.
